CELEX: 62020CB0287
Language: hu
Date: 2022-01-10 00:00:00
Title: C-287/20. sz. ügy: A Bíróság (nyolcadik tanács) 2022. január 10-i végzése (Amtsgericht Hamburg [Németroszág] előzetes döntéshozatal iránti kérelme) – EL, CP kontra Ryanair DAC (Előzetes döntéshozatal – A Bíróság eljárási szabályzatának 99. cikke – Légi közlekedés – 261/2004/EK rendelet – Az 5. cikk (3) bekezdése – A visszautasított beszállás és légi járatok törlése vagy jelentős késése esetén az utasoknak nyújtandó kártalanítás és segítség közös szabályai – A kártalanítási kötelezettség alóli mentesség – A „rendkívüli körülmények” fogalma – A légitársaság légiutas-kísérő személyzetének és pilótáinak a sztrájkja – Az üzemeltető légi fuvarozó tevékenységén „belüli” és „kívüli” körülmények – Az Európai Unió Alapjogi Chartája – 12. és 28. cikk – Az Európai Unió Alapjogi Chartájának 12. és 28. cikke – A munkavállalókat megillető gyülekezési és egyesülési szabadság, valamint a légi fuvarozót megillető tárgyalások folytatásához való jog sérelmének hiánya)

2022.5.23.   
            
            
               HU
            
            
               Az Európai Unió Hivatalos Lapja
            
            
               C 207/7
            
         
      A Bíróság (nyolcadik tanács) 2022. január 10-i végzése (Amtsgericht Hamburg [Németroszág] előzetes döntéshozatal iránti kérelme) – EL, CP kontra Ryanair DAC
      (C-287/20. sz. ügy) (1)
      
      (Előzetes döntéshozatal - A Bíróság eljárási szabályzatának 99. cikke - Légi közlekedés - 261/2004/EK rendelet - Az 5. cikk (3) bekezdése - A visszautasított beszállás és légi járatok törlése vagy jelentős késése esetén az utasoknak nyújtandó kártalanítás és segítség közös szabályai - A kártalanítási kötelezettség alóli mentesség - A „rendkívüli körülmények” fogalma - A légitársaság légiutas-kísérő személyzetének és pilótáinak a sztrájkja - Az üzemeltető légi fuvarozó tevékenységén „belüli” és „kívüli” körülmények - Az Európai Unió Alapjogi Chartája - 12. és 28. cikk - Az Európai Unió Alapjogi Chartájának 12. és 28. cikke - A munkavállalókat megillető gyülekezési és egyesülési szabadság, valamint a légi fuvarozót megillető tárgyalások folytatásához való jog sérelmének hiánya)
      (2022/C 207/09)
      Az eljárás nyelve: német
      
         A kérdést előterjesztő bíróság
      
      Amtsgericht Hamburg
      
         Az alapeljárás felei
      
      
         Felperesek: EL, CP
      
         Alperes: Ryanair DAC
      
         Rendelkező rész
      
      A visszautasított beszállás és légi járatok törlése vagy hosszú késése [helyesen: jelentős késése] esetén az utasoknak nyújtandó kártalanítás és segítség közös szabályainak megállapításáról, és a 295/91/EGK rendelet hatályon kívül helyezéséről szóló, 2004. február 11-i 261/2004/EK európai parlamenti és tanácsi rendelet 5. cikkének (3) bekezdését úgy kell értelmezni, hogy az olyan sztrájk, amelyet az üzemeltető légi fuvarozó légiutas-kísérő személyzete és pilótái szakszervezetének felhívására indítottak, és amelynek célja e munkavállalók követeléseinek érvényesítése, nem minősül az e rendelkezés értelmében vett „rendkívüli körülménynek”, és e tekintetben nem bír jelentőséggel az, hogy előzetes tárgyalásokat folytattak a munkavállalók képviselőivel.
      
         (1)  HL C 279., 2020.8.24.